સરહદ પારથી જમ્મુ-કશ્મીરમાં કરવામાં આવતી ત્રાસવાદી પ્રવૃત્તિઓ ઓછી થવાનું નામ નથી લઈ રહી. આજે સવારે નિયંત્રણ રેખા નજીક જમ્મુ-કશ્મીરના કુપવાડામાં ભારતીય સેના અને આતંકવાદીઓ વચ્ચે અથડામણ સર્જાઈ હતી. આ અથડામણમાં એક આતંકવાદી ઠાર મરાયો હતો. જ્યારે સેનાના બે જવાન ઘાયલ થયા હતા. ઘટનાસ્થળેથી એકે-47 રાયફલ પણ મળી આવી છે.આ પહેલા 11 જુલાઈના રોજ ઉત્તર કશ્મીર વિસ્તારમાં કુપવાડા જિલ્લાના કાંડી જંગલના વિસ્તારમાં એક એન્કાઉન્ટર દરમિયાન ભારતીય સેનાના સિપાહી મુકુલ મીનાને ગોળી વાગવાથી તેઓ ગંભીર રુપે ઈજાગ્રસ્ત થયા હતા. તેમને સારવાર માટે દુર્ગમૂલાની સૈન્ય હોસ્પિટલમાં ખસેડવામાં આવ્યા હતા. જ્યાં ડોક્ટરોએ તેમને મૃત જાહેર કર્યા હતા.